Арцём Доўбік

**Арцём Доўбік** (; нар. ) — украінскі футбаліст, нападнік італьянскага клуба «Рома» і нацыянальнай зборнай Украіны.

## Кар’ера 
### Клубная 
Выхаванец футбольнай школы «Чаркаскага Дняпра», куды трапіў праз адмысловую алімпійскую школу «Славуціч». Прафесійную кар’еру паклаў пачатак у 2014 годзе, паклаўшы на свой рахунак 7 галоў у сваім дэбютным сезоне 2014—2015 гадоў. Улетку 2015 года пагадніўся з «Дняпром», але ўжо ў красавіку 2016 года быў выпраўлены ў арэнду ў малдаўскую «Зару», з якой здабыў кубак Малдовы, аднак пры гэтым за дружыну амаль не гуляў. Па вяртанні з арэнды Доўбік рыхтаваўся да новага сезона з «Валынню», але праз забарону на трансферы для луцкага клуба быў вымушаны зысці з каманды. Пасля зноў вярнуўся ў «Дняпро». 13 жніўня 2016 года дэбютаваў у элітным украінскім дывізіёне, з'явіўшыся ў матчы супраць «Ворсклы». У сезоне 2016—2017 гадоў Арцём некалькі месяцаў быў адным з найлепшых футбалістаў і найлепшых маладых ігракоў Прэм’ер-лігі. Але, не зважаючы на бліскучую гульню маладога футбаліста, «Дняпро», шмат у чым праз зняцця пунктаў за нясплату даўгоў перад былым трэнерскім штабам «Дняпра» на чале з Хуандэ Рамасам, пакінуў найвышэйшы дывізіён краіны ўпершыню ў гісторыі вылецеў у Першую лігу. Ігрок застаўся ў камандзе на пэўны час.

У 2018 годзе далучыўся да дацкага «Міт’юлана». У складзе каманды стаў чэмпіёнам і ўладальнікам кубка. 2 верасня 2019 года быў арандаваны клубам «Сёнер’юск». З новым клубам яшчэ раз стаў уладальнікам кубка. У 2020 годзе Доўбік вярнуўся ва Украіну праз недахоп гульнявога часу, склаўшы кантракт з нядаўна заснаваным клубам «Дніпро-1», які толькі прасунуўся ў Прэм’ер-лігу Украіны. Па расійскім уварванні ва Украіну ў 2022 годзе ўкраінскае першынство было адмененае і ігрок далучыўся да кіеўскага «Дынама», якое ладзіла дабрачынныя матчы ў Еўропе. 6 жніўня 2023 года Доўбік склаў працоўны дагавор з іспанскім клубам «Жырона», падпісаўшы кантракт да 2028 года. Гэты пераход каштаваў каталонцам 7 мільёнаў еўра, у выніку чаго нападнік стаў найдаражэйшым футбалістам у гісторыі клуба. 12 жніўня забіў гол у дэбютным матчы супраць «Рэал Сасьедада», які завяршыўся ўнічыю з лікам 1:1. 21 студзеня 2024 года ўчыніў свой першы хет-трык цягам шасці хвілін у пераможным матчы супраць «Севільі» з лікам 5:1.

2 жніўня 2024 года Доўбік далучыўся да італьянскай «Ромы», якая выклала за іграка 38 мільёнаў еўра.

### Міжнародная 
У веку 19 гадоў Доўбік атрымаў свой першы выклік у склад нацыянальнай зборнай Украіны, калі ён быў уключаны ў спіс каманды на матч кваліфікацыі да чэмпіянату свету 2018 года супраць зборнай Ісландыі 5 верасня 2016 года. Аднак дэбютаваў за зборную толькі ў адборачным матчы чэмпіянату свету 2022 года супраць зборнай Казахстана. 29 чэрвеня 2021 года на чэмпіянаце Еўропы 2020 года выйшаў на замену замест Андрэя Ярмоленкі ў матчы супраць зборнай Швецыі ў 1/8 фіналу. Пазней забіў пераможны гол у браму скандынаваў.

## Дасягненні 
**«Белц»**:
* Уладальнік Кубка Малдовы: 2016

**«Міт’юлан»**:
* Чэмпіён Даніі: 2018
* Уладальнік Кубка Даніі: 2019

**«Сёнер’юск»**:
* Уладальнік Кубка Даніі: 2020

## Крыніцы 
## Спасылкі 
* 
* 
* 

Катэгорыя:Асобы
Катэгорыя:футбалісты Украіны
Катэгорыя:Ігракі зборнай Украіны па футболе
Катэгорыя:Ігракі ФК Чаркашчына Чаркасы
Катэгорыя:Ігракі ФК Дняпро Дніпро
Катэгорыя:Ігракі ФК Белц
Катэгорыя:Ігракі ФК Міт’юлан Гернінг
Катэгорыя:Ігракі ФК Сёнер’юск
Катэгорыя:Ігракі ФК Дніпро-1
Катэгорыя:Ігракі ФК Жырона
Катэгорыя:Ігракі ФК Рома